Frank Coetzee - Liefde Verander En Regkom
Liefde Verander En Regkom
Die bybelse stelling dat liefde oorwin alles en dus dat liefde sterk genoeg is om iemand te laat verander of regkom word verkeerd
Die bybelse stelling dat "Liefde oorwin alles" en dus dat liefde sterk genoeg is om iemand te laat verander of "regkom" word heeltemal verkeerd vertolk en verstaan en dit is dan ook die grootste rede hoekom mense in 'n ongesonde en giftige verhouding bly.
Die punt waar dit verkeerd verstaan word is dat dit op JOU van toepassing is, dat die Bybel en God tot JOU spreek en nie van ander mense nie. Die hele Bybel en God self gaan oor JOU en dit is JY alleen wat eendag voor God's troon sal staan, wat hel of hemel toe sal gaan op grond van JOU lewe, JOUSELF, jou dade, JOu liefde, jou alles, alles en nie eens in 'n geringste mate oor enigiemand anders nie.
God is liefde, suiwer liefde en liefde oorwin alles, reg sover ne?
Nou, as God dan suiwer liefde is en alles oorwin, HOEKOM is daar dan so baie mense in die hel? Die antwoord is eenvoudig en dit is dat dit HULLE keuse en dade was ongeag die liefde van God en die mense rondom hulle, hulle ma, kind, man of vrou of familie of wieookal.
Nou, as God self hulle nie kon red nie omdat dit HULLE KEUSE was, hoe kan JY, 'n blote mens, jouself as groter as God ag en dink dat jou liefde genoeg is, kragtiger as God se liefde en iemand kan verander en help "regkom" SONDER dat HY/SY dit wil hê ?????
Die werklike krag en waarheid van "liefde oorwin alles" lê daarin dat JY as mens, dit SO moet toepas dat JY jou alles gee om verandering te bewerkstellig MAAR ook net soos God self, die ander se KEUSE in daardie opsig moet aanvaar en nie "god" probeer speel en jou keuse probeer afdwing en met die semels meng nie.
Trouens, as jy werklik LIEF is vir daardie persoon behoort jy JUIS NIE sy slegte dade te aanvaar en te verduur nie en JUIS deur jou liefde, hom of haar JUIS met die mag van "liefde oorwin alles" die KEUSE te bied om, of te verander en reg te kom, of jy distansieer jouself UIT LIEFDE van hom/haar en sy/haar verkeerde dade.
Ondanks Christus se groot liefde, dink jy regtig HY sal in 'n verhouding bly en geassosieer word met 'n dronklap, 'n molesteerder, 'n mishandelaar, 'n vieslike, lelike mens, TER WILLE VAN LIEFE????
Nooit in der ewigheid nie want liefde is in die eerste plek om GOD bo alles te stel en in die tweede plek om die ander persoon se belange eerste te stel en daardie belange is baie, baie beslis nie slegte dinge soos drink, molesteer, mishandel, vloek en geskel en haat nie en as JY sodanige eienskappe en optrede in iemand AANVAAR deur hom daarin te ondersteun en by hom te bly, dan kan jy nie juis so lief wees vir hom/haar dat jy nie eens die mag van "liefde oorwin alles" probeer gebruik en hom of haar "dwing" om die finale keuse te maak tussen goed en sleg nie, tussen liefde of haat, tussen aangaan met slegte dinge of ophou daarmee nie.
Deur nie STERK en standvastig daarteen op te staan nie, MOEDIG jy hom/haar letterlik aan om so te wees, is JY SELF deur jou sogenaamde "liefde" 'n bydraende faktor tot die slegte dinge in jou "geliefde" se lewe want dit is JUIS die "wegkom daarmee" dat JY olie op die vuur is vir sy/haar slegte dade.
Liefde en "Liefde oorwin alles" is NIE dat JY JOU beginsels, jou God en jou kinders en jou familie en alles moet prysgee en na daardie persoon gaan nie, maar juis om JOU beginsels, jou God, jou kinders en jou alles te BEHOU en vas te staan vir wat reg en goed is en HOM / HAAR die keuse te gee van "Kom na MY toe en ek sal jou help OF volstaan met JOU verkeerde dinge en bly uit my lewe want Ek stel nie vir jou of jou verkeerde dade bo God en alles nie"
DIT dan is ook wat God self doen. "Volg my en kies die goeie bo die slegte of gaan hel toe".
Dit is wat daar letterlik in die Bybel staan. LOS DIE SLEGTE DINGE EN VERANDER OF GAAN HEL TOE, weg van my, my God en kinders af.
Veral as daar kinders betrokke is, het God hulle aan JOU sorg toevertrou en is dit jou plig en verantwoordelikheid om vir HULLE die beste te gee wat jy kan, en baie beslis nie om hulle lewe en toekoms 'n hel te maak ter wille van 'n enkele ander persoon nie.